9. การจัดการ

1.  โครงสร้างการจัดการ

[]

1.  คณะกรรมการ

ในการจัดการและการกำกับดูแลธุรกิจของกลุ่มบริษัท
คณะกรรมการและฝ่ายบริหารได้ยึดถือปฏิบัติตามหลักการกำกับดูแลกิจการที่ดีตามคำแนะนำของตลาดหลักทรัพย์ฯ
รวมถึงข้อเสนอแนะอื่นๆ ของสำนักงานคณะกรรมการกำกับหลักทรัพย์และตลาดหลักทรัพย์

  ณ วันที่ 31 ตุลาคม 2549 บริษัทมีกรรมการทั้งหมดจำนวน 18 ท่าน ดังนี้

  1. นายมนู เลียวไพโรจน์ ประธานกรรมการและกรรมการอิสระ

  2. นายจำรูญ ชินธรรมมิตร์ กรรมการ

  3. นายประภาส ชุติมาวรพันธ์ กรรมการ

  4. นายพรศิลป์ แต้มศิริชัย กรรมการ

  5. นายสมชาย ชินธรรมมิตร์ กรรมการ

  6. นายศุภสร สุขะนินทร์ กรรมการ

  7. นายตระการ ชุณหโรจน์ฤทธิ์ กรรมการ/เลขานุการคณะกรรมการ

  8. นางสาวดวงแข ชินธรรมมิตร์ กรรมการ

  9. นางสาวดวงดาว ชินธรรมมิตร์ กรรมการ

  10. นายชาตรี ชินธรรมมิตร์ กรรมการ

  11. นายชลัช ชินธรรมมิตร์ กรรมการ

  12. นายสุขุม โตการัณยเศรษฐ์ กรรมการ

  13. นายธวัทชัย โรจนะโชติกุล กรรมการ

  14. นายธัชพงษ์ ภากรศิริวงศ์ กรรมการอิสระ

  15. นายสมชาติ ชินธรรมมิตร์ กรรมการอิสระ

  16. นายประมูล วิเชียรสินธุ์ กรรมการอิสระ

  17. พลตำรวจเอก บุญเพ็ญ บำเพ็ญบุญ กรรมการอิสระ

  18. นายสิทธิ ลีละเกษมฤกษ์ กรรมการอิสระ

คณะกรรมการบริษัทมาจากการแต่งตั้งของผู้ถือหุ้นของบริษัท
โดยคณะกรรมการบริษัทได้จัดให้มีสำนักเลขานุการบริษัท
ในการทำหน้าที่ให้คำแนะนำและช่วยเหลือคณะกรรมการบริษัทให้ปฏิบัติตามกฎ ระเบียบ
และกระบวนการกำกับดูแลกิจการ
ทั้งยังทำหน้าที่ในการประสานงานและช่วยเหลือดูแลผู้ถือหุ้นของบริษัทให้ได้รับการปฏิบัติอย่างเหมาะสม

ขอบเขตอำนาจหน้าที่ของคณะกรรมการ

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
    ตลอดจนมติที่ประชุมผู้ถือหุ้น
    เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนการดำเนินการ เช่น
    เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
    และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
    หรือตามที่หน่วยงานราชการอื่น ๆ กำหนด เป็นต้น

1.  กำหนด หรือเปลี่ยนแปลงชื่อกรรมการผู้มีอำนาจลงลายมือชื่อผูกพันบริษัท

2.  กำหนดนโยบาย กลยุทธ์
    และทิศทางการดำเนินงานของบริษัทและการกำกับดูแลให้ฝ่ายบริหารดำเนินการให้เป็นไปตามนโยบาย
    กลยุทธ์ และทิศทางที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

3.  พิจารณาตัดสินใจในเรื่องที่มีสาระสำคัญ เช่น แผนธุรกิจ งบประมาณ โครงการลงทุนขนาดใหญ่
    อำนาจการบริหาร และรายการอื่นใดตามที่กฎหมายกำหนด

4.  ประเมินผลการปฏิบัติงานและกำหนดค่าตอบแทนของฝ่ายบริหาร

5.  รับผิดชอบต่อผลประกอบการและการปฏิบัติงานของฝ่ายบริหาร
    โดยมีความตั้งใจและความระมัดระวังในการปฏิบัติงาน

6.  จัดให้มีระบบบัญชี การรายงานทางการเงินและการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายใน
    และการตรวจสอบภายในให้มีประสิทธิภาพและประสิทธิผล การบริหารการจัดการความเสี่ยง
    การรายงานทางการเงิน และการติดตามผล

7.  ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้ส่วนเสียกับบริษัท

8.  กำกับดูแลกิจการให้มีการปฏิบัติงานอย่างมีจริยธรรม

9.  กำหนดข้อบังคับหรือระเบียบภายในของบริษัทในเรื่องต่าง ๆ

10. รายงานความรับผิดชอบของคณะกรรมการบริษัท ในการจัดทำรายงานทางการเงิน
    โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมเรื่องสำคัญ ๆ
    ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลหรือคณะกรรมการย่อยอื่นใดให้ดำเนินกิจการของบริษัท
    ภายใต้การควบคุมของคณะกรรมการ หรืออาจมอบอำนาจเพื่อให้บุคคลดังกล่าวมีอำนาจ
    และ/หรือภายในเวลาตามที่คณะกรรมการเห็นสมควร ซึ่งคณะกรรมการอาจยกเลิก เพิกถอน
    เปลี่ยนแปลงหรือแก้ไขอำนาจนั้นๆ ได้

12. กำกับดูแลการดำเนินธุรกิจตามปกติของบริษัท

    1.  คณะกรรมการตรวจสอบ

  ณ วันที่ 31 ตุลาคม 2549 บริษัทมีกรรมการตรวจสอบจำนวน 3 ท่าน ดังนี้

  1. นายประมูล วิเชียรสินธุ์ ประธานกรรมการตรวจสอบ

  2. พลตำรวจเอก บุญเพ็ญ บำเพ็ญบุญ กรรมการตรวจสอบ

  3. นายสิทธิ ลีละเกษมฤกษ์ กรรมการตรวจสอบ

โดยประธานคณะกรรมการตรวจสอบเป็นผู้เลือกเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  การประชุมของคณะกรรมการตรวจสอบ กำหนดให้ประชุมอย่างน้อยปีละ 4 ครั้ง
  การดำรงตำแหน่งเป็นเวลา 2 ปี

1.  คณะกรรมการบริหาร

ณ วันที่ 31 ตุลาคม 2549 คณะกรรมการบริหารของบริษัทมีจำนวน 11 ท่าน ดังนี้

  1. นายจำรูญ ชินธรรมมิตร์ ประธานกรรมการบริหาร

  2. นายประภาส ชุติมาวรพันธ์ กรรมการบริหาร

  3. นายพรศิลป์ แต้มศิริชัย กรรมการบริหาร

  4. นายสมชาย ชินธรรมมิตร์ กรรมการบริหาร

  5. นายศุภสร สุขะนินทร์ กรรมการบริหาร

  6. นายตระการ ชุณหโรจน์ฤทธิ์ กรรมการบริหาร

  7. นางสาวดวงแข ชินธรรมมิตร์ กรรมการบริหาร

  8. นางสาวดวงดาว ชินธรรมมิตร์ กรรมการบริหาร

  9. นายชลัช ชินธรรมมิตร์ กรรมการบริหาร

  10. นายสุขุม โตการัณยเศรษฐ์ กรรมการบริหาร

  11. นายธวัทชัย โรจนะโชติกุล กรรมการบริหาร

  โดยประธานคณะกรรมการบริหารเป็นผู้เลือกเลขานุการคณะกรรมการบริหาร

ขอบเขตอำนาจหน้าที่ของคณะกรรมการบริหาร

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทเห็นชอบ

3.  กำหนดโครงสร้างองค์กรและการกำหนดนโยบายด้านกำลังคน
    โดยให้ครอบคลุมถึงภาพรวมในการคัดเลือก การฝึกอบรม การว่าจ้าง
    การสร้างผู้บริหารทดแทน
    รวมถึงการประเมินผลและหลักเกณฑ์การพิจารณากำหนดผลตอบแทนของพนักงานทุกระดับ

4.  ตรวจสอบ ติดตามนโยบาย และแนวทางการบริหารงานด้านต่างๆ
    ของบริษัทที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

5.  ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

6.  พิจารณาโครงการลงทุนขนาดใหญ่ของบริษัทที่กำหนด
    ภายใต้คู่มืออำนาจการดำเนินการกำหนดขอบเขตอำนาจในการอนุมัติโครงการต่างๆ อีกที

7.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
    เพื่อประโยชน์ในการดำเนินกิจการของบริษัท ภายใต้อำนาจวงเงินที่ได้กำหนดไว้

8.  ติดตามผลการพัฒนาระบบการจัดการและการบริหารความเสี่ยงของแต่ละสายงาน

9.  ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

ทั้งนี้การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
และในกรณีที่การดำเนินการใดที่มีหรืออาจมีผลประโยชน์หรือส่วนได้เสียของกรรมการบริหารท่านใด
หรือบุคคลที่อาจมีความขัดแย้ง (ตามประกาศคณะกรรมการ ก.ล.ต.)
ให้คณะกรรมการบริหารนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป
โดยกรรมการบริหารท่านนั้นและบุคคลที่อาจมีความขัดแย้งจะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

1.  คณะกรรมการสรรหาและกำหนดค่าตอบแทน

ณ วันที่ 22 ธันวาคม 2549
คณะกรรมการบริษัทมีมติให้แต่งตั้งคณะกรรมการสรรหาและกำหนดค่าตอบแทนจำนวน 3 ท่าน ดังนี้

  1. นายประมูล วิเชียรสินธุ์ ประธานกรรมการสรรหาและกำหนดค่าตอบแทน

  2. พลตำรวจเอก บุญเพ็ญ บำเพ็ญบุญ กรรมการสรรหาและกำหนดค่าตอบแทน

  3. นางสาวดวงดาว ชินธรรมมิตร์ กรรมการสรรหาและกำหนดค่าตอบแทน

โดยประธานคณะกรรมการสรรหาและกำหนดค่าตอบแทน
เป็นผู้เลือกเลขานุการคณะกรรมการสรรหาและกำหนดค่าตอบแทน

ขอบเขตอำนาจหน้าที่ของคณะกรรมการสรรหาและกำหนดค่าตอบแทน

1.  กำหนดนโยบาย หลักเกณฑ์ วิธีการในการสรรหากรรมการ
    และพิจารณาค่าตอบแทนอย่างเหมาะสมสำหรับกรรมการบริษัทให้สอดคล้องกับความรับผิดชอบ
    และผลการดำเนินงานของบริษัทและของกรรมการแต่ละท่าน
    ทั้งนี้ต้องให้อยู่ในระดับที่ปฏิบัติอยู่ในอุตสาหกรรม
    และเป็นไปตามนโยบายที่คณะกรรมการบริษัทกำหนด

2.  คัดเลือก และเสนอชื่อบุคคลที่มีคุณสมบัติเหมาะสม เพื่อดำรงตำแหน่งกรรมการบริษัท รวมถึง
    กรรมการในคณะกรรมการชุดย่อยต่างๆ เพื่อเสนอต่อคณะกรรมการบริษัทพิจารณา

3.  ทบทวนโครงสร้าง ขนาด และองค์ประกอบคณะกรรมการบริษัท
    รวมทั้งให้ข้อเสนอแนะในกรณีที่เห็นควรมีการเปลี่ยนแปลงต่อคณะกรรมการบริษัท

4.  กำหนดแนวทางในการประเมินผลปฏิบัติ งานของคณะกรรมการบริษัท เป็นประจำทุกปี
    โดยคำนึงถึงหน้าที่ความรับผิดชอบ และความเสี่ยงที่เกิดขึ้น

5.  กำกับดูแลให้มีการเปิดเผยรายงานการดำเนินงานของคณะกรรมการสรรหาและกำหนดค่าตอบแทนไว้ในรายงานประจำปีของบริษัท
    ซึ่งจะเริ่มในรายงานประจำปี 2551 เป็นต้นไป

การประชุมของคณะกรรมการสรรหาและกำหนดค่าตอบแทน กำหนดให้มีการประชุมอย่างน้อยปีละ 2
ครั้ง โดยกรรมการสรรหาและกำหนดค่าตอบแทน ดำรงตำแหน่งเป็นเวลา 2 ปี

9.1.5) คณะกรรมการบริหารความเสี่ยง

ณ วันที่ 22 ธันวาคม 2549
คณะกรรมการบริษัทมีมติให้แต่งตั้งคณะกรรมการบริหารความเสี่ยงจำนวน 3 ท่าน ดังนี้

  1. นายสมชาติ ชินธรรมมิตร์ ประธานกรรมการบริหารความเสี่ยง

  2. นายสิทธิ ลีละเกษมฤกษ์ กรรมการบริหารความเสี่ยง

  3. นายชลัช ชินธรรมมิตร์ กรรมการบริหารความเสี่ยง

โดยประธานกรรมการบริหารตรวจสอบเป็นผู้เลือกเลขานุการคณะกรรมการบริหารความเสี่ยง

ขอบเขตอำนาจหน้าที่ของคณะกรรมการบริหารความเสี่ยง

1.  กำหนดนโยบาย เพื่อเสนอต่อคณะกรรมการของบริษัท
    เพื่อพิจารณาในเรื่องของการบริหารความเสี่ยงโดยรวมซึ่งต้องครอบคลุมถึงความเสี่ยงที่สำคัญของบริษัท
    เช่น ความเสี่ยงจากตลาด ความเสี่ยงด้านสภาพคล่อง ความเสี่ยงด้านการจัดการ
    ความเสี่ยงด้านการลงทุน ความเสี่ยงที่มีผลกระทบต่อชื่อเสียงของกิจการ เป็นต้น

2.  วางกลยุทธ์ให้สอดคล้องกับนโยบายการบริหารความเสี่ยง โดยสามารถประเมินติดตาม
    และดูแลปริมาณความเสี่ยงของบริษัทให้อยู่ในระดับที่เหมาะสม

3.  ทบทวนความเพียงพอของนโยบายและระบบการบริหารความเสี่ยง
    โดยรวมถึงความมีประสิทธิผลของระบบและการปฏิบัติตามนโยบายที่กำหนด

4.  ให้ข้อเสนอแนะในสิ่งที่ต้องดำเนินการปรับปรุงแก้ไขต่อคณะกรรมการบริษัท
    เพื่อให้สอดคล้องกับนโยบายและกลยุทธ์ที่คณะกรรมการบริษัทกำหนด

การประชุมของคณะกรรมการบริหารความเสี่ยง กำหนดให้มีการประชุมร่วมกันอย่างน้อยปีละ 2 ครั้ง
โดยกรรมการบริหารความเสี่ยง ดำรงตำแหน่งเป็นเวลา 2 ปี

  9.1.6) คณะผู้บริหาร

ณ วันที่ 31 ตุลาคม 2549 คณะผู้บริหารระดับสูงของบริษัทมีจำนวน 7 ท่าน ดังนี้

  1. นายจำรูญ ชินธรรมมิตร์ ประธานเจ้าหน้าที่บริหาร และกรรมการผู้จัดการใหญ่

  2. นายประภาส ชุติมาวรพันธ์ รองกรรมการผู้จัดการใหญ่ อาวุโส สายงานบริหารและสำนักงาน

  3. นายพรศิลป์ แต้มศิริชัย รองกรรมการผู้จัดการใหญ่ อาวุโส สายงานผลิตและเทคนิค

  4. นายสุขุม โตการัณยเศรษฐ์ รองกรรมการผู้จัดการใหญ่ อาวุโส สายงานบัญชีและการเงิน

  5. นายธวัทชัย โรจนะโชติกุล รองกรรมการผู้จัดการใหญ่ อาวุโส สายงานบริหารและสำนักงาน

  6. นางสาวอินทิรา สุขะนินทร์ รองกรรมการผู้จัดการใหญ่ สายงานพัฒนาธุรกิจ

  7. นางสาวดวงดาว ชินธรรมมิตร์ รองกรรมการผู้จัดการใหญ่ สายงานทรัพยากรบุคคล

ขอบเขตอำนาจหน้าที่ของประธานเจ้าหน้าที่บริหาร และกรรมการผู้จัดการใหญ่

  1. เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง
  นโยบายของบริษัท รวมถึงการกำกับดูแลการดำเนินงานโดยรวม
  และรับผิดชอบต่อคณะกรรมการบริษัท

2.  มีอำนาจจ้าง แต่งตั้ง โยกย้าย บุคคลตามจำนวนที่จำเป็นและเห็นสมควร
    ให้เป็นผู้บริหารหรือพนักงานของบริษัทเพื่อปฏิบัติหน้าที่ทุกตำแหน่ง
    รวมถึงการกำหนดขอบเขตอำนาจหน้าที่และผลประโยชน์ตอบแทนที่เหมาะสม
    และมีอำนาจในการปลดออก ให้ออก ไล่ออก พนักงานตามความเหมาะสม

3.  มีอำนาจในการกำหนดเงื่อนไขทางการค้า เช่น วงเงินเครดิต ระยะเวลาการชำระเงิน
    การทำสัญญาซื้อขาย การเปลี่ยนแปลงเงื่อนไขการค้า เป็นต้น

4.  มีอำนาจกระทำการและแสดงตนเป็นตัวแทนบริษัท
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

5.  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงาน

6.  ดำเนินกิจการที่เกี่ยวข้องกับการบริหารงานทั่วไปของบริษัท

ทั้งนี้ อำนาจหน้าที่ของประธานเจ้าหน้าที่บริหารและกรรมการผู้จัดการใหญ่
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท ดังนั้น
การอนุมัติรายการของประธานเจ้าหน้าที่บริหารและกรรมการผู้จัดการใหญ่ดังกล่าว จะไม่รวมถึง
การอนุมัติรายการที่ทำให้ประธานเจ้าหน้าที่บริหารหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

ตารางที่ 9.1 สรุปวงเงินอนุมัติของรายการที่สำคัญ

[]

ตารางที่ 9.2 สรุปจำนวนครั้งในการเข้าร่วมประชุมของคณะกรรมการ

[]

9.2) การสรรหากรรมการและผู้บริหาร

ณ วันที่ 22 ธันวาคม 2549
คณะกรรมการบริษัทมีมติให้แต่งตั้งคณะกรรมการสรรหาและกำหนดค่าตอบแทนจำนวน 3 ท่าน ซึ่ง 2
ท่านเป็นกรรมการอิสระของบริษัท โดยจะเริ่มกำหนด นโยบาย
หลักเกณฑ์และวิธีการในการสรรหากรรมการเพื่อนำเสนอรายชื่อให้กรรมการบริษัท
และที่ประชุมผู้ถือหุ้นพิจารณา ในการประชุมผู้ถือหุ้นประจำปี 2551
ทั้งนี้.หลักเกณฑ์ในการพิจารณาเลือกกรรมการ มีคุณสมบัติไม่น้อยกว่าคุณสมบัติตามมาตรา 68
แห่งพระราชบัญญัติบริษัทมหาชนจำกัด พ.ศ. 2535 (รวมทั้งที่มีการแก้ไขเพิ่มเติม)
ตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง นอกจากนี้
การเลือกตั้งกรรมการจะดำเนินตามข้อบังคับของบริษัทซึ่งสรุปได้ดังต่อไปนี้

  1. คณะกรรมการของบริษัทประกอบด้วยกรรมการอย่างน้อย 5 คน ทั้งนี้
  กรรมการไม่น้อยกว่ากึ่งหนึ่งของจำนวน

  กรรมการทั้งหมดนั้นต้องมีถิ่นที่อยู่ในราชอาณาจักร
  และกรรมการของบริษัทจะต้องเป็นผู้มีคุณสมบัติและไม่มีลักษณะต้องห้ามตามที่กฎหมายกำหนด

2.  การเลือกตั้งกรรมการโดยที่ประชุมผู้ถือหุ้นนั้น
    ให้ใช้คะแนนเสียงข้างมากและให้เป็นไปตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการเป็นรายบุคคล ทั้งนี้
    ในการออกเสียงลงคะแนน
    บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นไม่เกินจำนวนหุ้นที่ผู้ถือหุ้นนั้นมีอยู่ตาม
    (ก) โดยผู้ถือหุ้นดังกล่าวจะแบ่งคะแนนเสียงให้แก่บุคคลใดบุคคลหนึ่งมากหรือน้อยเพียงใดไม่ได้
    โดยบุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะมี
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะมี
    ให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้ง ให้กรรมการจำนวนหนึ่งในสาม ออกจากตำแหน่ง
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม

    3.  ค่าตอบแทนผู้บริหาร

  ค่าตอบแทนคณะกรรมการบริษัท

  บริษัทได้กำหนดค่าตอบแทนกรรมการโดยได้รับอนุมัติจากที่ประชุมผู้ถือหุ้นเมื่อวันที่ 27 กุมภาพันธ์
  2549 โดยได้กำหนดค่าตอบแทนกรรมการ ซึ่งประกอบไปด้วย

  ปีละไม่เกิน จ่ายจริง ปี 2549

1.  ค่าตอบแทน – ประธานกรรมการ 480,000 บาท 480,000 บาท

2.  ค่าตอบแทน – ประธานคณะกรรมการตรวจสอบ 480,000 บาท 480,000 บาท

3.  ค่าตอบแทน – กรรมการ 16 ท่าน 6,400,000 บาท 6,400,000 บาท

  รายเดือนๆ ละ 25,000 บาท + โบนัส 4 เดือน

4.  ค่าเบี้ยประชุมสำหรับกรรมการบริหารที่เข้าร่วมประชุม

  ครั้งละ 500 บาท รวม 12 ครั้ง / ปี (11 ท่าน) 66,000 บาท 62,500 บาท

5.  ค่าเบี้ยประชุมคณะกรรมการตรวจสอบที่เข้าประชุม

  ครั้งละ 3,000 บาท รวม 3 ครั้ง / ปี ( 3 ท่าน) 27,000 บาท 27,000 บาท

  * หมายเหตุ : ค่าตอบแทนดังกล่าวไม่รวมค่าตอบแทนในบริษัทย่อย

  ค่าตอบแทนผู้บริหาร

  ค่าตอบแทนผู้บริหารจะเป็นไปตามหลักการและนโยบายที่บริษัทกำหนด
  โดยจะเชื่อมโยงกับผลการดำเนินงานของบริษัทและผลปฏิบัติงานของแต่ละคน
  ทั้งนี้ระดับของค่าตอบแทนผู้บริหารอยู่ในระดับที่จูงใจและรักษาผู้บริหารที่มีคุณภาพตามที่บริษัทต้องการ

  ค่าตอบแทนที่เป็นตัวเงิน

1.  ค่าตอบแทนของคณะกรรมการในปีที่ผ่านมา

  []

  หมายเหตุ :

(1) กรรมการบริษัทได้รับค่าตอบแทนเป็นรายเดือน โบนัส จากคณะกรรมการบริษัท

(2) กรรมการบริหารได้รับค่าตอบแทนเป็นรายเดือน โบนัส จากคณะกรรมการบริษัท และ
    เบี้ยประชุมจากคณะกรรมการบริหาร

(3) กรรมการตรวจสอบได้รับค่าตอบแทนเป็นรายเดือน โบนัส จากคณะกรรมการบริษัท และ
    เบี้ยประชุมจากคณะกรรมการตรวจสอบ

(4) ค่าตอบแทนดังกล่าวไม่รวมค่าตอบแทนกรรมการในบริษัทย่อย

    1.  ค่าตอบแทนผู้บริหารในปีที่ผ่านมา

  ค่าตอบแทนผู้บริหาร รวม กรรมการบริหาร จำนวน 12 ราย มีค่าตอบแทนอันได้แก่ เงินเดือน
  โบนัส และเบี้ยประชุม รวมเป็นเงิน 22.07 ล้านบาท

  ค่าตอบแทนอื่น

  -ไม่มี-

3.  การกำกับดูแลกิจการ

คณะกรรมการเข้าใจบทบาท หน้าที่ ความรับผิดชอบของคณะกรรมการที่มีต่อบริษัทและผู้ถือหุ้น
และได้ปฏิบัติตามข้อพึงปฏิบัติสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย
โดยมีรายละเอียด ดังนี้

สิทธิของผู้ถือหุ้น

บริษัทได้ให้ความสำคัญในการเคารพสิทธิของผู้ถือหุ้นมาโดยตลอด
ไม่ว่าจะเป็นเรื่องสิทธิขั้นพื้นฐานตามกฎหมาย สิทธิในความเป็นเจ้าของ
ผ่านการแต่งตั้งคณะกรรมการ และสิทธิอื่นที่ควรมี โดยบริษัทได้มีแนวทางปฏิบัติสรุปได้ดังนี้

1. บริษัทมีการให้ข้อมูล วัน เวลา สถานที่ และวาระการประชุม
ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้า
โดยได้ส่งหนังสือนัดเชิญประชุม และเอกสารประกอบ
ให้ผู้ถือหุ้นได้พิจารณาเป็นการล่วงหน้าไม่น้อยกว่า 14 วัน อีกทั้งในการประชุมผู้ถือหุ้นประจำปี 2550
บริษัทได้มีนโยบายที่จะเผยแพร่หนังสือเชิญประชุมไว้ในเว็บไซด์ของบริษัท
เพื่อเปิดโอกาสให้ผู้ถือหุ้นได้มีเวลาศึกษาข้อมูล ก่อนได้รับข้อมูลในรูปแบบเอกสารของบริษัท

2. เว็บไซด์ของบริษัทที่ผู้ถือหุ้นสามารถเข้าไปเพื่อดาวน์โหลดข้อมูลต่าง ๆ ได้แก่ เว็บไซด์
www.kslsugar.com ซึ่งจะมีข้อมูลทางการเงิน ข้อมูลของบริษัท รวมถึงข้อมูลของการประชุม
ซึ่งจะอำนวยความสะดวกให้ผู้ถือหุ้นและผู้ที่สนใจศึกษาสารสนเทศของบริษัทได้
อีกทั้งยังสามารถสอบถามข้อมูลเพิ่มเติมได้ผ่านทาง Email : ir@kslgroup.com

3. บริษัทมีนโยบายที่จะอำนวยความสะดวก
และส่งเสริมให้ผู้ถือหุ้นได้ใช้สิทธิและออกเสียงอย่างเต็มที่ อย่างเช่น
การแยกการปิดสมุดทะเบียนพักการโอนหุ้นเป็น 2 ครั้ง
โดยกำหนดการปิดสมุดทะเบียนพักการโอนหุ้นเพื่อสิทธิในการเข้าร่วมประชุมผู้ถือหุ้น
เพื่อให้ผู้ถือหุ้นพิจารณาและมีมติอนุมัติการจ่ายเงินปันผลประจำปี
ก่อนที่จะมีการปิดสมุดทะเบียนพักการโอนหุ้นเพื่อสิทธิในการรับเงินปันผลอีกครั้ง
เพื่อเป็นการรักษาสิทธิของผู้ถือหุ้นในการเลือกที่จะถือหุ้นเพื่อรับเงินปันผลหรือไม่
การกำหนดสถานที่ในการจัดการประชุมให้สะดวกต่อผู้ถือหุ้น ซึ่งในปีที่ผ่านมา
ทางบริษัทจัดการประชุมผู้ถือหุ้นที่โรงแรมสยามซิตี้ ซึ่งอยู่ในใจกลางกรุงเทพ
และอยู่บริเวณใกล้เคียงกับสำนักงานใหญ่ของบริษัท
การประกาศผ่านทางหนังสือพิมพ์เพื่อแจ้งเรื่องการประชุมให้ผู้ถือหุ้นทราบ
การให้ผู้ถือหุ้นสามารถลงทะเบียนเข้าประชุมล่วงหน้าก่อนการประชุมประมาณ 1 ชั่วโมง
และในกรณีที่ผู้ถือหุ้นไม่สามารถร่วมประชุมด้วยตนเองได้ ก็สามารถมอบฉันทะให้ผู้อื่น
หรือมอบฉันทะให้ กรรมการอิสระของบริษัท ฯ เข้าร่วมประชุมและลงมติแทนได้

4. ในปี 2549 บริษัทได้จัดให้มีการประชุมผู้ถือหุ้นสามัญประจำปีครั้งที่ 1/2549 เมื่อวันที่ 27
กุมภาพันธ์ 2549 โดยมีกรรมการบริษัท 16 ท่านเข้าร่วมประชุม
เพื่อเปิดโอกาสให้ผู้ถือหุ้นซักถามข้อสงสัยต่างๆ จากกรรมการบริษัท รวมถึงคณะกรรมการย่อยต่าง ๆ
ในเรื่องที่เกี่ยวข้องได้

ความเท่าเทียมกันของผู้ถือหุ้น

บริษัทได้คำนึงถึงความเท่าเทียมกันของผู้ถือหุ้นทุกราย ไม่ว่าจะเป็นผู้ถือหุ้นที่เป็นผู้บริหาร
ผู้ถือหุ้นที่ไม่เป็นผู้บริหาร รวมถึงผู้ถือหุ้นต่างชาติ
ผ่านการจัดกระบวนการประชุมผู้ถือหุ้นที่มีลักษณะสนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกัน
การสร้างมาตรการป้องกันกรณีที่กรรมการและผู้บริหารใช้ข้อมูลภายในเพื่อผลประโยชน์ให้แก่ตนเองหรือผู้อื่นในทางมิชอบ
อีกทั้งในวาระการประชุมผู้ถือหุ้น
คณะกรรมการได้กำหนดให้กรรมการบริษัทและผู้บริหารเปิดเผยข้อมูลเกี่ยวกับส่วนได้เสียของตนและผู้เกี่ยวข้อง
(ถ้ามี) เพื่อป้องกันการมีผลประโยชน์ขัดแย้งกันระหว่างกรรมการและบริษัท
โดยสรุปเป็นรายละเอียดได้ดังนี้

1.
บริษัทมีนโยบายอำนวยความสะดวกให้แก่ผู้ถือหุ้นส่วนน้อยในการเสนอเพิ่มวาระการประชุมล่วงหน้าก่อนวันประชุมผู้ถือหุ้น
ซึ่งผู้ถือหุ้นสามารถเสนอเพิ่มวาระการประชุม ผ่านทางเว็บไซด์ของบริษัท ที่ Email address :
secretary@kslgroup.com
ซึ่งทางบริษัทจะรวบรวมและนำเสนอคณะกรรมการบริษัทพิจารณาต่อไป
โดยเกณฑ์คุณสมบัติของผู้ถือหุ้นที่จะเสนอวาระให้คณะกรรมการพิจารณาล่วงหน้าได้ จะต้องเป็น (1)
ผู้ถือหุ้นของบริษัทรายเดียวหรือหลายรายรวมกัน และ (2) มีสัดส่วนการถือหุ้นขั้นต่ำไม่น้อยกว่า 1
ล้านหุ้น โดยต้องถือหุ้นต่อเนื่องมาเป็นเวลา 1 ปีและต้องถือหุ้นในวันที่เสนอ
โดยเกณฑ์การพิจารณาเรื่องการเพิ่มวาระ จะพิจารณาจากความเหมาะสมของวาระในเรื่องเนื้อหา
และเวลา ประโยชน์ของบริษัทที่จะได้รับ ความพร้อมของบริษัท
และเป็นเรื่องจำเป็นที่จะได้รับความเห็นชอบจากที่ประชุมผู้ถือหุ้น
หรือเป็นอำนาจของคณะกรรมการบริษัทที่สามารถพิจารณาเองได้

2. บริษัทไม่ส่งเสริมให้ผู้ถือหุ้นที่เป็นผู้บริหาร
เพิ่มวาระการประชุมที่ไม่ได้แจ้งเป็นการล่วงหน้าโดยไม่จำเป็น
ซึ่งจะเห็นได้จากการประชุมผู้ถือหุ้นประจำปี 2549
ไม่มีผู้ถือหุ้นที่เป็นผู้บริหารเสนอเพิ่มวาระการประชุม แต่อย่างไรก็ตาม เพื่อประโยชน์ของบริษัท
ในกรณีที่มีการเพิ่มเติมวาระการประชุมของผู้ถือหุ้นที่เป็นผู้บริหาร และเป็นวาระที่สำคัญ
ทางบริษัทจะพยายามเปิดโอกาสให้ผู้ถือหุ้นมีเวลาอันสมควรในการศึกษาข้อมูลก่อนตัดสินใจ

3. คณะกรรมการบริษัท ได้ให้นโยบายแก่ คณะกรรมการสรรหา
ในการกำหนดกระบวนการและหลักเกณฑ์ในการพิจารณา
โดยมีเป้าหมายให้ผู้ถือหุ้นส่วนน้อยสามารถเสนอชื่อบุคคลเพื่อดำรงตำแหน่งกรรมการได้ ล่วงหน้า 3
– 4 เดือนก่อนวันประชุมผู้ถือหุ้น
โดยคาดว่ากระบวนการและหลักเกณฑ์ดังกล่าวจะเริ่มใช้ได้ในการสรรหากรรมการ
สำหรับการประชุมผู้ถือหุ้นประจำปี 2551

4. บริษัท ได้จัดส่งหนังสือเชิญประชุมให้แก่ผู้ถือหุ้น พร้อมทั้งหนังสือมอบฉันทะ โดยหนังสือมอบฉันทะ
ผู้ถือหุ้นสามารถมอบฉันทะ ให้ประธานคณะกรรมการบริษัท (กรรมการอิสระ)
อีกทั้งในหนังสือมอบฉันทะ ผู้ถือหุ้นสามารถกำหนดทิศทางการลงคะแนนเสียงได้

5. ในการประชุมผู้ถือหุ้นในวาระที่สำคัญ คณะกรรมการจัดให้มีการใช้บัตรลงคะแนนเสียงแทน
และในวาระการเลือกกรรมการใหม่
คณะกรรมการได้เปิดโอกาสให้ผู้ถือหุ้นได้ใช้สิทธิแต่งตั้งกรรมการเป็นรายบุคคล

6. สำหรับการเก็บรักษาและการป้องกันการใช้ข้อมูลภายใน
คณะกรรมการบริษัทได้กำหนดแนวทางไว้ ตามหัวข้อที่ 9.5 เรื่อง
การดูแลการป้องกันการใช้ข้อมูลภายใน

บทบาทของผู้มีส่วนได้เสีย

นอกจากการคำนึงถึงการรักษาผลประโยชน์และสิทธิของผู้ถือหุ้นแล้ว ยังมีกลุ่มต่าง ๆ
ที่มีส่วนได้เสียกับบริษัท ที่ช่วยสร้างความมั่งคั่ง ความมั่นคงทางการเงิน และความยั่งยืนของกิจการ
อีกเช่น กลุ่มลูกค้า บุคลากรภายในของบริษัท คู่ค้า เจ้าหนี้ และชุมชนที่บริษัทตั้งอยู่ เป็นต้น
ซึ่งในอดีตที่ผ่านมา ทางบริษัทดำเนินนโยบายต่าง ๆ ในการสร้างจริยธรรมการดำเนินธุรกิจ
มาโดยตลอด เช่น

สิทธิของลูกค้า : นอกจากสิทธิของลูกค้าตามสัญญาที่ได้ทำข้อตกลงกันแล้ว
บริษัทยังคำนึงถึงความพึงพอใจของลูกค้าด้วย
โดยบริษัทได้สร้างระบบติดตามและประเมินผลความพึงพอใจของลูกค้า เป็นระยะ ผ่านระบบ ISO
9001 : 2000 GMP และ HACCP โดยมุ่งหมายที่จะเสริมสร้างความสัมพันธ์กับลูกค้าในระยะยาว

สิทธิของพนักงาน: นอกจากสิทธิตามกฎหมาย ตามพระราชบัญญัติ แรงงาน แล้ว
บริษัทได้ให้ความสำคัญต่อพนักงานของบริษัททุกระดับชั้น ไม่มีการแบ่งแยกเชื้อชาติ ศาสนา
ไม่ว่าเพศหญิงหรือชาย โดยพนักงานทุกคนต่างมีสิทธิเท่าเทียมกันและได้รับการปฏิบัติอย่างเสมอภาค
และมีสิทธิได้รับสวัสดิการตามตำแหน่งหน้าที่ที่พึงได้โดยไม่เลือกปฏิบัติ
และในการพิจารณาปรับตำแหน่งหรือเงินเดือนของพนักงานบริษัท
ได้ดำเนินการในรูปของคณะกรรมการซึ่งประกอบด้วยผู้บริหารจากฝ่ายต่างๆ
เพื่อให้เกิดความโปร่งใสและเป็นธรรม นอกจากนี้บริษัทยังมีนโยบายส่งเสริมการเสริมสร้างความรู้
ผ่านการอบรมภายใน และภายนอกบริษัท เพื่อรองรับการเติบโตของบริษัทในอนาคต
อีกทั้งบริษัทยังมีการจัดตั้งกองทุนสำรองเลี้ยงชีพ เพื่อสร้างหลักประกันให้แก่พนักงานภายในบริษัท

สิทธิของคู่ค้า: ความสัมพันธ์ของคู่ค้าบริษัท
ส่วนใหญ่จะอยู่ในรูปของการเข้าไปร่วมลงทุนในกิจการร่วมกัน
บริษัทคำนึงถึงสิทธิตามกฎหมายและสิทธิตามสัญญาร่วมทุนมาโดยตลอด โดยยึดหลักสุจริต
ความเท่าเทียมกัน และสิทธิที่จะได้รับผลประโยชน์จากเงินที่ลงทุน

สิทธิของเจ้าหนี้: สิ่งที่ขาดไม่ได้ในการสร้างการเติบโตของบริษัท ก็คือ
การได้รับความสนับสนุนทางการเงินจากเจ้าหนี้ นอกจากสิทธิตามสัญญาเงินกู้
ซึ่งเป็นสิทธิตามกฎหมาย ที่เจ้าหนี้มีต่อบริษัทแล้ว
บริษัทมุ่งมั่นมาโดยตลอดในการสร้างความไว้วางใจกับเจ้าหนี้ ผ่านการบริหารอย่างมีจรรยาบรรณ
และการอำนวยความสะดวกด้านข้อมูล ข่าวสารเกี่ยวกับบริษัท
เพื่อสร้างความเข้าใจเกี่ยวกับสถานะทางการเงินของบริษัท

สิทธิของชุมชน : ในส่วนที่ชุมชนของบริษัทตั้งอยู่ สิทธิของชุมชนตามกฎหมาย
โดยทั่วไปจะมีสิทธิตามประมวลกฎหมายแพ่งและพาณิชย์ ในเรื่องการทำละเมิด
และยังมีสิทธิตามกฎหมายอื่นอีก เช่น ตามกฎหมายสิ่งแวดล้อม กฎหมายโรงงานอุตสาหกรรม เป็นต้น
อย่างไรก็ตาม บริษัทได้คำนึงถึงความสำคัญของชุมชนมาโดยตลอด ผ่านการสนับสนุนทางการเงิน
พัฒนาสาธารณูปโภคต่าง ๆ การสนับสนุนกิจกรรมทางสังคม
เพื่อสร้างความเข้าใจและพัฒนาชุมชนให้ยั่งยืน
อีกทั้งในโครงการที่อาจสร้างผลกระทบให้กับชุมชนหรือสิ่งแวดล้อม
บริษัทมีนโยบายที่จะสอบถามความคิดเห็น และลดผลกระทบที่จะเกิดต่อชุมชนและสิ่งแวดล้อม
ในบริเวณรอบข้าง
รวมถึงบริษัทได้กำหนดหลักเกณฑ์ที่จะต้องมีการศึกษาปัจจัยด้านสิ่งแวดล้อมและสังคม
และกระบวนการลดผลกระทบ พร้อมไปกับการศึกษาความเป็นไปได้ของโครงการ ดังเช่น
โครงการโรงงานผลิตเอทานอล และโรงงานผลิตกระแสไฟฟ้า ที่จังหวัดขอนแก่น
ที่บริษัทได้มีการทำประชาพิจารณ์ และวิเคราะห์ผลกระทบต่อชุมชนและสิ่งแวดล้อม เป็นต้น

บริษัทได้ให้ความสำคัญกับผู้มีส่วนได้เสียทุกกลุ่ม ดังที่ได้กล่าวมาแล้ว
นอกจากนี้บริษัทยังตระหนักถึงข้อเสนอแนะ ข้อคิดเห็น หรือการแจ้งเบาะแสต่าง ๆ
ที่ทำให้บริษัทสามารถพัฒนา หรือปรับปรุง แก้ไข การดำเนินงานของบริษัทได้
โดยบริษัทได้จัดช่องทางให้ผู้มีส่วนได้เสียสามารถติดต่อกับบริษัทได้
ในกรณีที่มีเหตุการณ์ที่ไม่เหมาะสมหรือไม่ถูกต้องเกิดขึ้น
และผู้มีส่วนได้เสียต้องการที่จะให้แก้ไขหรือขอความชัดเจน
หรือผู้มีส่วนได้เสียต้องการที่จะให้ข้อเสนอแนะต่าง ๆ
ผู้มีส่วนได้เสียสามารถกระทำการได้โดยผ่านกรรมการตรวจสอบของบริษัท โดยทาง Email
ia@kslgroup.com หรือโดยทางโทรสารไปยังสำนักงานตรวจสอบภายใน ที่หมายเลข
02-6426092

การเปิดเผยข้อมูลและความโปร่งใส

บริษัทได้คำนึงถึงการได้รับข้อมูลที่ถูกต้อง ครบถ้วน ทันเวลา โปร่งใส การเข้าถึงข้อมูลได้ง่าย
เท่าเทียมกัน และความน่าเชื่อถือ โดยบริษัทได้ดำเนินการ

1. เปิดเผยข้อมูล แบบแสดงรายการข้อมูลประจำปี (แบบ 56-1) และรายงานประจำปี
ผ่านช่องทางของตลาดหลักทรัพย์ ฯ และผ่านช่องทางเว็บไซด์ ของบริษัท www.kslsugar.com
นอกจากนี้ในเว็บไซด์ของบริษัท ยังมีการนำเสนอข่าวต่าง ๆ ที่เกี่ยวข้องกับบริษัท และอุตสาหกรรม
เพื่อเป็นข้อมูลในการตัดสินใจ

2. ในส่วนของนโยบายการกำกับดูแลกิจการที่ได้รับความเห็นชอบ
และผลการปฏิบัติตามนโยบายดังกล่าว บริษัทได้ทำการเปิดเผยผ่าน รายงานประจำปี แบบ 56-1
และเว็บไซด์ของบริษัท
ซึ่งนโยบายดังกล่าวยังครอบคลุมไปถึงนโยบายเกี่ยวกับการดูแลสิ่งแวดล้อมและสังคมด้วย
(สำหรับนโยบายเกี่ยวกับการดูแลสิ่งแวดล้อมและสังคมและผลของการปฏิบัติตามนโยบาย
สามารถดูได้จากหัวข้อ บทบาทของผู้มีส่วนได้เสีย ในส่วนของสิทธิของชุมชน )

3.
จัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่ไปกับรายงานของผู้สอบบัญชีในรายงานประจำปี
และจัดให้มีการรายงานนโยบายการกำกับดูแลกิจการ โดยสรุป รวมถึงผลการปฏิบัติตามนโยบาย
ผ่านทางเอกสาร 56 – 1 หนังสือประจำปี และ website ของบริษัท

4. จัดให้มีการเปิดเผยบทบาทและหน้าที่ของคณะกรรมการและคณะกรรมการชุดย่อย
จำนวนครั้งของการประชุม และจำนวนครั้งที่กรรมการแต่ละท่านเข้าร่วมประชุมในปีที่ผ่านมา
นโยบายการจ่ายค่าตอบแทนแก่กรรมการและผู้บริหารระดับสูงที่สะท้อนภาระหน้าที่และความรับผิดชอบของคณะกรรมการแต่ละชุด
แต่ละคน ในรูปแบบของเงินเดือน และเบี้ยประชุม

5.
บริษัทได้ตระหนักถึงความสำคัญในการเปิดเผยข้อมูลสารสนเทศแก่ผู้ลงทุนเพื่อให้ผู้ลงทุนได้รับทราบข้อมูลที่ถูกต้อง
โปร่งใส และทั่วถึง บริษัทได้จัดทีมงานเพื่อรับผิดชอบติดต่อประสานงานกับผู้ลงทุนและผู้ถือหุ้น
โดยสามารถติดต่อได้ที่ Email : ir@kslgroup.com หรือ โทรศัพท์ติดต่อ

1. คุณชนะชัย ชุติมาวรพันธ์ เบอร์โทร 02-642-6230 เบอร์ต่อ 294

  Email : chanachai@kslgroup.com

2. คุณชลัช ชินธรรมมิตร์ เบอร์โทร 02-642-6230 เบอร์ต่อ 291

Email : Chalush@kslgroup.com

ในปี 2549 ที่ผ่านมา เพื่อให้เกิดความเข้าใจ ธุรกิจของบริษัท ได้ดีขึ้น
และสามารถนำไปถ่ายทอดต่อนักลงทุนที่สนใจได้ บริษัทได้จัดให้มีการประชุมนักวิเคราะห์ (Analyst
Meeting) ทุกไตรมาส ที่ห้องประชุมของบริษัท นอกจากนี้
บริษัทได้จัดให้มีการประชุมชี้แจงผลการดำเนินงานที่ตลาดหลักทรัพย์
เพื่อเปิดโอกาสให้นักลงทุนรายย่อย ได้รับข้อมูลของบริษัท รวมถึงสอบถาม ผลการดำเนินงาน
และความก้าวหน้าของโครงการต่าง ๆ ได้

สำหรับนักลงทุนต่างประเทศ ในช่วงปี 2549 ที่ผ่านมา บริษัทได้ร่วมกับบริษัทหลักทรัพย์
และบริษัทวิเคราะห์หลักทรัพย์ ในการนำเสนอผลการดำเนินงานของบริษัท
และความก้าวหน้าของโครงการ ที่ประเทศสิงคโปร์ และฮ่องกง เป็นจำนวนทั้งสิ้น 3 ครั้ง
ที่ประเทศสหรัฐอเมริกา 2 ครั้ง และที่ประเทศอังกฤษ 1 ครั้ง
รวมถึงบริษัทได้เปิดโอกาสให้นักลงทุนที่สนใจจากต่างประเทศ และในประเทศ
เดินทางเข้าพบเพื่อเยี่ยมชมกิจการของบริษัท ซึ่งสามารถทำนัดล่วงหน้า ผ่านทีมงานนักลงทุนสัมพันธ์

ความรับผิดชอบของคณะกรรมการ

1. โครงสร้างของคณะกรรมการบริษัท ประกอบด้วย กรรมการอิสระจำนวน 6 ท่าน ซึ่งเป็น 1 ใน
3 ของกรรมการทั้งคณะ
ส่วนกรรมการที่เหลือเป็นไปตามสัดส่วนอย่างยุติธรรมของเงินลงทุนของผู้ถือหุ้นแต่ละกลุ่ม
โดยคุณสมบัติของกรรมการอิสระเป็นไปตามข้อกำหนดของสำนักงาน กลต. และตลาดหลักทรัพย์
วาระการดำรงตำแหน่งของกรรมการ 3 ปี ภายใต้เงื่อนไขที่ว่า ก่อนดำรงตำแหน่ง
กรรมการแต่ละท่านจะต้องเปิดเผยข้อมูลการดำรงตำแหน่งกรรมการในบริษัทอื่น
ที่อาจมีผลประโยชน์ที่ขัดแย้งกัน โดยกรรมการที่มีผลประโยชน์ที่ขัดแย้งกัน
ไม่มีสิทธิในการออกเสียงในเรื่องนั้น นอกจากนี้กรรมการรวมถึงผู้บริหารระดับสูง
จะต้องไม่ดำรงตำแหน่งในบริษัทอื่น ที่ดำเนินธุรกิจในลักษณะเป็นคู่แข่ง
หรือดำเนินธุรกิจแบบเดียวกันกับของทางบริษัท

ภายใต้โครงสร้างคณะกรรมการของบริษัท ประธานกรรมการบริษัท
และกรรมการผู้จัดการของบริษัทเป็นบุคคลคนละคนกัน
โดยประธานกรรมการบริษัทเป็นกรรมการอิสระ
และบริษัทได้กำหนดอำนาจหน้าที่ความรับผิดชอบของคณะกรรมการบริษัท แยกออกจาก
คณะกรรมการบริหาร และ กรรมการผู้จัดการ ยิ่งกว่านั้น คุณสมบัติของกรรมการแต่ละท่าน
ยังประกอบด้วยทักษะที่หลากหลาย แตกต่างกันไป เช่น ความรู้ความเชี่ยวชาญ เรื่องบัญชี การเงิน
กฎหมาย การปกครอง เทคโนโลยีการผลิต บุคคล จัดซื้อ ตลาด อสังหาริมทรัพย์ ตรวจสอบภายใน
เทคโนโลยีสารสนเทศ เป็นต้น คณะกรรมการของบริษัท มีภาวะผู้นำ วิสัยทัศน์
มีความเป็นอิสระในการตัดสินใจ และมีความถ่วงดุลกันอย่างพอดี โดยประกอบด้วย

-   กรรมการที่เป็นผู้บริหารจำนวน 11 ท่าน

-   กรรมการที่ไม่เป็นผู้บริหารจำนวน 7 ท่าน คิดเป็นร้อยละ 39 ของจำนวนกรรมการทั้งหมด
    โดยใน 7 ท่าน มีกรรมการอิสระ 6 ท่าน

-   กรรมการตรวจสอบจำนวน 3 ท่าน คิดเป็นร้อยละ 17 ของจำนวนกรรมการทั้งหมด

นอกจากนี้บริษัทได้มีการแต่งตั้งเลขานุการบริษัท ซึ่งทำหน้าที่ด้านธุรการ ประสานงาน
ให้คำแนะนำต่าง ๆ เพื่อให้การประชุมคณะกรรมการดำเนินไปอย่างมีประสิทธิภาพ

2. คณะกรรมการชุดย่อย

คณะกรรมการบริษัทได้จัดให้มีคณะกรรมการชุดย่อย ซึ่งได้แก่ คณะกรรมการตรวจสอบ
คณะกรรมการสรรหาและพิจารณาค่าตอบแทน และคณะกรรมการบริหารความเสี่ยง
โดยได้มีการกำหนดหน้าที่ความรับผิดชอบ อีกทั้งเพื่อความโปร่งใสและเป็นอิสระในการปฏิบัติหน้าที่
สมาชิกส่วนใหญ่ในคณะกรรมการชุดย่อย เป็นกรรมการอิสระ
และประธานคณะกรรมการชุดย่อยเป็นกรรมการอิสระ
นอกจากนี้เพื่อให้การทำหน้าที่ของคณะกรรมการชุดย่อยมีความเป็นอิสระอย่างแท้จริง
ประธานคณะกรรมการ ไม่ได้เป็นประธานหรือสมาชิกในคณะกรรมการชุดย่อย

3. บทบาท หน้าที่ และความรับผิดชอบของคณะกรรมการ

นอกจาก บทบาท หน้าที่ และความรับผิดชอบ ของคณะกรรมการ และคณะกรรมการย่อยชุดต่าง ๆ
ตามเอกสารในหัวข้อ 9.1.1 ถึง 9.1.5 แล้ว คณะกรรมการบริษัท ยังได้กำหนด:

วิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้
รวมทั้งจัดให้มีระบบการควบคุมภายใน การตรวจสอบภายใน
และการบริหารความเสี่ยงที่มีประสิทธิภาพและประสิทธิผล
นอกจากนี้ยังกำหนดขอบเขตอำนาจหน้าที่ของคณะกรรมการบริหาร
และประธานเจ้าหน้าที่บริหารและกรรมการผู้จัดการใหญ่

นโยบายการกำกับดูแลกิจการของบริษัท ที่ว่า
“บริษัทให้ความสำคัญต่อธรรมาภิบาลที่ดีเพื่อสร้างความเชื่อมั่นแก่ผู้ถือหุ้น พนักงานและลูกค้า
รวมทั้งความเป็นประโยชน์ทางเศรษฐกิจต่อบริษัทในระยะยาว โดยเน้นถึงระบบการควบคุม
การตรวจสอบภายใน การบริหารความเสี่ยง
และการกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
ภายใต้ข้อกำหนดของกฎหมายและจริยธรรมทางธุรกิจ”

จรรยาบรรณและข้อพึงปฏิบัติที่เป็นลายลักษณ์อักษรแก่กรรมการและพนักงาน เพื่อใช้เป็นแนวทางปฏิบัติ
ซึ่งครอบคลุมหัวข้อต่างๆที่สำคัญ เช่น ความซื่อสัตย์ คุณธรรม ความขัดแย้งทางผลประโยชน์
และการปฏิบัติตามข้อกฎหมายต่างๆ รวมทั้งยังได้มีบทกำหนดโทษทางวินัยอีกด้วย

การป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน

การบริหารงานและระบบการควบคุมภายในที่ดีมีประสิทธิผล
เพื่อให้การดำเนินงานของบริษัทเป็นไปอย่างมีประสิทธิภาพ พร้อมทั้งมีข้อมูลที่สมบูรณ์และเชื่อถือได้
มีการปฏิบัติงานตามกฎระเบียบข้อบังคับอย่างถูกต้อง
รวมทั้งการใช้ทรัพยากรของบริษัทเป็นไปอย่างประหยัดและมีประสิทธิภาพ
ตลอดจนมีการดูแลป้องกันระวังรักษาทรัพย์สินของบริษัท
โดยบริษัทมีหน่วยงานตรวจสอบภายในเพื่อทำหน้าที่วิเคราะห์ ตรวจสอบ
ประเมินผลให้คำปรึกษาและข้อเสนอแนะ เพื่อสนับสนุนการดำเนินกิจการต่างๆ ของบริษัท
และมีคณะกรรมการตรวจสอบเพื่อทำหน้าที่สอบทานให้บริษัท มีระบบการควบคุมภายใน (Internal
control) และการตรวจสอบภายใน (Internal audit) ที่เหมาะสมและมีประสิทธิผล
บริษัทมีระบบการจัดเก็บข้อมูลที่รัดกุมและจำกัดให้รับรู้ได้เฉพาะผู้บริหารระดับสูงตามความจำเป็นเท่านั้น
โดยเฉพาะข้อมูลภายในที่เป็นความลับ หรือในกรณีที่จำเป็นต้องเปิดเผยต่อพนักงานบริษัท
บริษัทจะให้พนักงานได้รับทราบถึงข้อจำกัดในการนำข้อมูลไปใช้อย่างถูกต้อง
ในกรณีที่พนักงานนำข้อมูลที่เป็นความลับของบริษัทไปเปิดเผยต่อบุคคลภายนอกจะถือว่าเป็นความผิดวินัยอย่างร้ายแรง

ให้มีคณะกรรมการบริหารความเสี่ยงเพื่อให้มีระบบการบริหารความเสี่ยงครอบคลุมทั้งองค์กร
รวมถึงกำหนดให้มีคณะกรรมการสรรหา และกำหนดค่าตอบแทน เพื่อให้เกิดความโปร่งใส
และเพื่อให้เกิดกฎเกณฑ์ในการประเมิน
ซึ่งจะทำให้สามารถแจ้งเกณฑ์การประเมินล่วงหน้าอย่างมีรูปธรรม
และสามารถจัดให้มีการประเมินผลปฏิบัติงานของคณะกรรมการเป็นประจำทุกปีได้
นอกจากนี้ในการประชุมผู้ถือหุ้นปี 2549 ค่าตอบแทนของคณะกรรมการบริษัท ได้มีการเปิดเผย
และผ่านการอนุมัติจากผู้ถือหุ้น โดยอยู่ในรูปแบบและจำนวนเงินที่เหมาะสม
สำหรับค่าตอบแทนของผู้บริหารนั้น จะเป็นไปตามหลักการและนโยบายที่บริษัทกำหนด
โดยจะเชื่อมโยงกับผลการดำเนินงานของบริษัทและผลปฏิบัติงานของแต่ละคน
ทั้งนี้ระดับของค่าตอบแทนผู้บริหารอยู่ในระดับที่จูงใจและรักษาผู้บริหารที่มีคุณภาพตามที่บริษัทต้องการ

ในส่วนที่เกี่ยวกับรายงานของคณะกรรมการ
คณะกรรมการเป็นผู้รับผิดชอบต่องบการเงินของบริษัทและข้อมูลทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำรวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน
ทั้งนี้ บริษัทมีคณะกรรมการตรวจสอบ
ซึ่งเป็นกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานงบการเงินและระบบการควบคุมภายใน

4. การประชุมคณะกรรมการ

บริษัทได้จัดให้มีการประชุมคณะกรรมการ และได้ทำการแจ้งล่วงหน้าให้กรรมการแต่ละคนทราบ โดย
กำหนดให้มีการประชุมอย่างน้อยปีละ 4 ครั้ง ทุก 3 เดือน อย่างไรก็ตาม
เพื่อให้เกิดความคล่องตัวต่อการดำเนินธุรกิจของบริษัท ในแต่ละเดือน
ทางบริษัทได้จัดให้มีการประชุมคณะกรรมการบริหาร ซึ่งทำหน้าที่ตัดสินใจ
ตามอำนาจหน้าที่ที่ได้รับมอบหมายจากคณะกรรมการบริษัท โดยทุกครั้งที่มีการประชุมกรรมการบริษัท
คณะกรรมการบริหารได้มีการนำสิ่งที่ผ่านการพิจารณา กลับมาแจ้งให้คณะกรรมการบริษัททราบ
เพื่อให้คณะกรรมการสามารถกำกับ ควบคุม ดูแล การปฏิบัติงานของฝ่ายจัดการได้อย่างต่อเนื่อง

ในการประชุมคณะกรรมการบริษัท ประธานกรรมการ กรรมการผู้จัดการ และเลขานุการ
ร่วมกันพิจารณาการเลือกเรื่องเข้าวาระการประชุมคณะกรรมการ
โดยดูให้แน่ใจว่าเรื่องที่สำคัญได้นำเข้ารวมไว้แล้ว
และกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม

เลขานุการคณะกรรมการบริษัท
ได้มีการจัดส่งเอกสารประกอบการประชุมให้แก่กรรมการเป็นการล่วงหน้า ซึ่งเอกสารดังกล่าว
ฝ่ายเลขานุการได้สรุปย่อเท่าที่เป็นได้ อย่างไรก็ตาม
ในเรื่องที่ไม่สามารถเปิดเผยเป็นลายลักษณ์อักษร หรือเปิดเผยล่วงหน้าแล้วจะส่งผลกระทบต่อบริษัท
คณะกรรมการบริษัทสามารถนำเรื่องมาอภิปรายในที่ประชุมได้

ในระหว่างการประชุม ประธานกรรมการ
ได้จัดสรรเวลาไว้อย่างเพียงพอที่ฝ่ายจัดการจะเสนอเรื่องและมากพอที่กรรมการจะอภิปรายปัญหาสำคัญกันอย่างรอบคอบโดยทั่วกัน
นอกจากนี้ประธานกรรมการได้ส่งเสริมให้มีการใช้ดุลยพินิจที่รอบคอบ
กรรมการได้ให้ความสนใจกับประเด็นทุกเรื่องที่นำเข้าสู่ที่ประชุม
รวมถึงประเด็นการกำกับดูแลกิจการ นอกจากนี้ การประชุมคณะกรรมการบริษัท
ได้มีการเชิญผู้บริหารระดับสูงในแต่ละฝ่ายเข้าร่วมประชุม เพื่อนำเสนอข้อมูล ปัญหา
และชี้แจงรายละเอียด ประกอบการตัดสินใจ
ซึ่งเป็นการสร้างความสัมพันธ์ระหว่างกรรมการกับผู้บริหารระดับสูง
และเป็นการเข้าถึงข้อมูลสารสนเทศที่จำเป็นเพิ่มเติมผ่านการสอบถามผู้บริหารระดับสูง
อีกทั้งในบางประเด็นที่มีข้อมูลไม่เพียงพอ กรรมการบริษัท
สามารถติดต่อขอข้อมูลเพิ่มเติมได้ผ่านเลขานุการของบริษัท

5. การพัฒนากรรมการและผู้บริหาร

บริษัทได้จัดให้มีการกำหนดบทบาท หน้าที่ ความรับผิดชอบของคณะกรรมการและผู้บริหาร
ผ่านการส่งเสริมให้มีการฝึกอบรม ตามสถาบันต่าง ๆ หรือการจัดการอบรมภายในบริษัทเอง
นอกจากนี้ในส่วนเกี่ยวกับการดำเนินธุรกิจ โครงการลงทุนต่าง ๆ ของบริษัท
บริษัทได้มีการเชิญกรรมการของบริษัทเข้ามามีส่วนร่วม เช่น ในปี 2549 บริษัท ได้เชิญ
คณะกรรมการของบริษัท เข้าเยี่ยมชมสถานที่ที่บริษัท จะเข้าไปลงทุน ทั้งในประเทศ ลาว และ
กัมพูชา เป็นต้น ในส่วนที่เกี่ยวกับกรรมการใหม่
บริษัทมีแผนงานที่จะแนะนำลักษณะและแนวทางการดำเนินธุรกิจให้แก่กรรมการใหม่
เช่นเดียวกับการรับพนักงานเข้ามาใหม่ จะได้รับข้อมูลสำคัญของบริษัท ข้อบังคับระบุขอบเขต หน้าที่
และความรับผิดชอบของคณะกรรมการบริษัท
ที่เป็นไปตามเงื่อนไขที่กรรมการจดทะเบียนในตลาดหลักทรัพย์ควรทราบ รวมถึงการได้รับความรู้
ความเข้าใจเกี่ยวกับธุรกิจของบริษัท

ในส่วนของการพัฒนาผู้บริหาร บริษัทมีแผนงานที่ฝึกอบรมในการพัฒนา ในแต่ละขั้น
รวมถึงมีการวางโครงสร้างการสร้างผู้บริหารใหม่ เพื่อสืบทอดงานต่อไปในอนาคต

3.  การดูแลเรื่องการใช้ข้อมูลภายใน

บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
รวมถึงการซื้อขายหลักทรัพย์ของบริษัท
โดยมีวิธีการดูแลผู้บริหารในการนำข้อมูลภายในของบริษัทไปใช้ประโยชน์เพื่อส่วนตนหรือผู้อื่น ดังนี้

1.  ดำเนินการแจ้งให้ผู้บริหารฝ่ายต่างๆ
    เข้าใจถึงภาระหน้าที่ในการรายงานการถือหลักทรัพย์ในบริษัท ของตนเอง คู่สมรส
    และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา
    59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

1.  ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ
    ซึ่งมีผลกระทบต่อการเปลี่ยนแปลงราคาหลักทรัพย์
    ควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา 1
    เดือนและห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน

9.6) บุคลากร

ณ วันที่ 31 ตุลาคม 2549 ข้อมูลเกี่ยวกับบุคลากรของบริษัทมีดังนี้

งบรวม งบเดี่ยว

2549 2548 2549 2548

จำนวนพนักงานถัวเฉลี่ย (คน)

ช่วงฤดูการผลิต 3,522 3,106 1,218 1,018

ช่วงปกติ 2,247 2,048 891 862

ค่าใช้จ่ายเกี่ยวกับพนักงาน (ล้านบาท) 543.55 487.95 200.47 174.19

ณ วันที่ 31 ตุลาคม 2549 บริษัทฯ
ไม่มีข้อพิพาทด้านแรงานที่เป็นนัยสำคัญอันมีผลกระทบทางด้านลบต่อบริษัท

นโยบายในการพัฒนาพนักงาน

บริษัทฯ มีนโยบายในการพัฒนาทรัพยากรบุคคลอย่างสม่ำเสมอ
เพื่อให้พนักงานมีศักยภาพในการปฏิบัติงาน มีความก้าวหน้าในหน้าที่การงานอย่างมีคุณภาพ
และสามารเจริญก้าวหน้าในสายงานของตน (Career Path)
โดยมีการกำหนดเป้าหมายที่จะให้บุคลากรทุกคนได้เข้ารับการอบรม
ให้สอดคล้องกับทิศทางและกลยุทธ์ของบริษัท
บริษัทมีความตั้งใจจะส่งเสริมให้พนักงานให้เกิดการเรียนรู้อย่างต่อเนื่อง
นอกเหนือจากการอบรมที่บริษัทได้จัดให้ โดยมีโครงการจัดห้องสมุด จัดทำระบบบริหารความรู้
(Knowledge management) ให้พนักงานสามารถเรียนรู้ด้วยตนเอง
เป็นการเพิ่มขีดความสามารถของพนักงานอีกทางเลือกหนึ่ง

ในด้านผลตอบแทนของพนักงาน บริษัทฯ
มีโครงการสร้างแรงจูงใจให้พนักงานมีความตั้งใจในการทำงาน
เพื่อให้ได้รับผลตอบแทนที่เหมาะสมให้กับพนักงานที่มีความสามารถเพิ่มขึ้น
และนำความสามารถมาใช้ในงานได้เป็นอย่างดี รวมถึงการทำกิจกรรมอันเป็นสาธารณประโยชน์
เพื่อปลูกผังให้พนักงานมีจิตสำนึกที่ดีต่อสังคม